rejauldu/bengali-wikipedia huggingface dataset:
নাদিয়া আলেকজান্ডার (জন্ম: ৫ এপ্রিল, ১৯৯৪) একজন মার্কিন অভিনেত্রী। তিনি বেশ কয়েকটি টেলিভিশন ধারাবাহিকে অভিনয় করেন, যার মধ্যে রয়েছে দ্য সিনার (২০১৭) এবং সেভেন সেকেন্ডস (২০১৮)। তিনি ২০১৭ সালের ট্রাইবেকা চলচ্চিত্র উৎসবে ব্লেইম (২০১৭) চলচ্চিত্রে অভিনয়ের জন্য সেরা অভিনেত্রীর পুরস্কার জিতেন এবং দ্য ডার্ক (২০১৯) চলচ্চিত্রে অভিনয়ের জন্য সেরা অভিনেত্রী বিভাগে ফ্যাঙ্গোরিয়া চেইনসো পুরস্কারের জন্য মনোনীত হন।   কর্মজীবন  পিটসবার্গ এলাকার আঞ্চলিক মঞ্চনাটক দ্য সাউন্ড অব মিউজিকে গ্রেটল চরিত্রে অভিনয়ের মাধ্যমে আলেকজান্ডার ছয় বছর বয়সে অভিনয় শুরু করেন। তিনি তার শৈশবকাল জুড়ে দক্ষিণ-পশ্চিম পেনসিলভানিয়ার বেশিরভাগ সমতা মঞ্চে পেশাদারভাবে কাজ করেন, যার মধ্যে রয়েছে পিটসবার্গ গণনাট্যমঞ্চ, যেখানে তিনি টানা তিন বছর ধরে তাদের বার্ষিক শেক্সপিয়ার মনোলোগ প্রতিযোগিতায় প্রথম স্থান অর্জন করেন।  ২০০৭ সালে আলেকজান্ডার নিউ ইয়র্ক শহরে চলে আসেন এবং বাণিজ্যিক ও প্রাসঙ্গিক টেলিভিশনে কাজ শুরু করেন। মাধ্যমিক বিদ্যালয়ে থাকাকালীন আলেকজান্ডার ব্রডওয়ের বাইরে র‍্যাটলস্টিক প্লেরাইটস মঞ্চে "দেয়ার আর নো মোর বিগ সিক্রেটস" নাটকে অভিনয় করেন। তার প্রথম পূর্ণদৈর্ঘ্য চলচ্চিত্রে অভিনয় ছিল পোস্টালেস নামক স্বাধীন চলচ্চিত্রে। এরপর তিনি টেন থাউজেন্ড সেন্টস এবং ফ্যান গার্ল চলচ্চিত্রে অভিনয় করেন।  ২০১০ সালে তিনি ল অ্যান্ড অর্ডারের একটি পর্বে অতিথি চরিত্রে অভিনয় করেন। তারপর থেকে তিনি বেশ কয়েকটি টেলিভিশন ধারাবাহিকে কাজ করেন, যার মধ্যে রয়েছে বোর্ডওয়াক এম্পায়ার (২০১১), দ্য ফলোয়িং (২০১৫), দ্য সিনার (২০১৭) এবং সেভেন সেকেন্ডস (২০১৮)।  ২০১৭ সালে তিনি ব্লেইম (২০১৭) চলচ্চিত্রে একটি প্রধান ভূমিকায় অভিনয় করেন। বেশ কয়েকটি চলচ্চিত্র উৎসবে এটি প্রদর্শিত হয় এবং তার কাজের জন্য আলেকজান্ডার ২০১৭ সালের ট্রাইবেকা চলচ্চিত্র উৎসবে মার্কিন কাহিনী চলচ্চিত্রে সেরা অভিনেত্রীর পুরস্কার জিতেন।   ব্যক্তিগত জীবন  আলেকজান্ডার নিজেকে একজন সর্বকামী হিসেবে পরিচয় দেন। তিনি পূর্বে ব্লেইমের সহ-অভিনেতা ও পরিচালক কুইন শেফার্ডের সাথে সম্পর্কে জড়িত ছিলেন।   চলচ্চিত্র তালিকা   চলচ্চিত্র  বছর শিরোনাম ভূমিকা মন্তব্য ও পুরস্কার ২০১০ পোস্টালেস মেরি ২০১৩ এডমিশন কোয়েস্ট স্টুডেন্ট ২০১৪ জেমি মার্কস ইজ ডেড ওয়েন্ডি ২০১৪ সালের সানড্যান্স চলচ্চিত্র উৎসবে প্রদর্শিত ২০১৫ টেন থাউজেন্ড সেন্টস প্রুডেন্স কেফি-হর্ন ২০১৫ সালের সানড্যান্স চলচ্চিত্র উৎসবে প্রদর্শিত ২০১৫ ফ্যান গার্ল কিম ২০১৭ ব্লেইম মেলিসা বোম্যান ট্রাইবেকা চলচ্চিত্র উৎসবে মার্কিন কাহিনী চলচ্চিত্রে সেরা অভিনেত্রী ২০১৮ দ্য ডার্ক মিনা ২০১৮ সালের ট্রাইবেকা চলচ্চিত্র উৎসবে আত্মপ্রকাশ ২০১৮ বোর্ডিং স্কুল ফিল ২০২২ ট্যাঙ্কহাউস লেয়া ২০২২ নট ওকে  হার্পার   ওয়েব  বছর শিরোনাম ভূমিকা মন্তব্য ২০২০ ডে বাই ডে স্যাম (কণ্ঠ) ২টি পর্ব   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:সর্বকামি অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:পিটসবার্গের অভিনেত্রী
ফয়‘স লেক চট্টগ্রামের পাহাড়তলী এলাকায় অবস্থিত একটি কৃত্রিম হ্রদ। এটি ১৯২৪ সালে আসাম বেঙ্গল রেলওয়ে কর্তৃপক্ষের তত্ত্বাবধানে খনন করা হয় এবং সেসময় পাহাড়তলী লেক হিসেবে পরিচিত ছিল। পরবর্তীতে ইংরেজ রেল প্রকৌশলী ফয়-এর (Foy) নামে ফয়'স লেক নামকরণ করা হয়।   বর্ণনা  হ্রদটি তৈরির উদ্দেশ্য ছিল, রেল কলোনিতে বসবাসকারী লোকদের নিকট পানি পৌঁছানো। বর্তমানে এটি বাংলাদেশ রেলওয়ের মালিকানাভুক্ত। বেশ বড় মাপের (৩৩৬ একর জমির উপর) এই হ্রদটি পাহাড়ের এক শীর্ষ থেকে আরেক শীর্ষের মধ্যবর্তী একটি সংকীর্ণ উপত্যকায় আড়াআড়ি ভাবে বাঁধ নির্মাণের মাধ্যমে সৃষ্ট। বাঁধটি চট্টগ্রাম শহরের উত্তর দিকের পাহাড় শ্রেণীর থেকে নেমে আসা পানির প্রবাহের দিক পরিবর্তনের মাধ্যমে এই লেকটিকে সৃষ্টি করেছে। ভূ-তাত্ত্বিকভাবে এইসব পাহাড় শ্রেণী দুপিটিলা স্তর সমষ্টির শিলা দ্বারা গঠিত। ফয়েজ হ্রদের পাশেই আছে চট্টগ্রাম শহরের সবচেয়ে উঁচু পাহাড় বাটালি পাহাড়।  পাহাড়তলী রেলস্টেশনের দক্ষিণ কোল ঘেঁষে আরেকটি কৃত্রিম হ্রদ রয়েছে। ফয়েজ হ্রদ তৈরির পূর্বে আসাম বেঙ্গল রেলওয়ে কর্তৃপক্ষ ১৯২০ সালে এটি খনন করে। দুটি হ্রদই আকর্ষণীয় পর্যটন কেন্দ্র হিসেবে দেশি-বিদেশি পর্যটকদের কাছে জনপ্রিয়। চট্টগ্রাম শহরের ব্যাপক এলাকায় বিশেষ করে নিকটবর্তী রেলওয়ে কলোনিতে পানি সরবরাহের জন্য এই জলাধার দুটি খনন হয়েছিলো।  হ্রদটিকে কেন্দ্র করে বাংলাদেশের সর্ববৃহৎ নির্মাণ প্রতিষ্ঠান কনকর্ড ফয়েজ লেক কনকর্ড নামে একটি বিনোদন উদ্যান স্থাপন করে, যেখানে দর্শনার্থীদের জন্য হ্রদে নৌকাভ্রমণ, রেস্তোরাঁ, ট্র্যাকিং এবং কনসার্ট এর আয়োজন করা হয়ে থাকে। বর্তমানে এখানে বিরল প্রজাতির পাখি এবং পার্কে হরিণ দেখার ব্যবস্থা আছে। ফয়েজ হ্রদের পাশেই অবস্থিত চট্টগ্রাম চিড়িয়াখানা। এছাড়াও দর্শনার্থীরা কটেজ ভাড়া করে থাকতে পারেন। ফয়েজ হ্রদের আশেপাশের মনোরম পরিবেশ এবং প্রাকৃতিক সৌন্দর্যের আকর্ষণে প্রতি বছর দেশি বিদেশি বহু পর্যটক ছুটে আসেন।   পর্যটন কেন্দ্র  চট্টগ্রামের পাহাড়তলী এলাকার প্রকৃতির মাঝে অনন্য সুন্দর একটি পর্যটন কেন্দ্র ফয়’স লেক। ছোট ছোট পাহাড় আর টিলার বাঁকে বাঁকে বিস্তৃত এই পর্যটন কেন্দ্রটির অবস্থান।  চট্টগ্রামের পাহাড়তলীর খুলশী এলাকার প্রধান সড়কের পাশে ফয়’স লেকের তোরণ। সেখান থেকে কিছুটা ভেতরে এর মূল প্রবেশ পথ। শুরুতেই ফয়’স লেকের অ্যামিউজমেন্ট ওয়ার্ল্ড।  বেশ কিছু আধুনিক রাইড আছে এখানে। সার্কাস সুইং, বাম্পার কার, বাম্পার বোট, ফ্যামিলি রোলার কোস্টার, জায়ান্ট ফেরিস হুইল, ড্রাই স্লাইড, ফ্যামিলি ট্রেইন, প্যাডেল বোট, ফ্লোটিং ওয়াটার প্লে, পাইরেট শিপের মতো মজাদার সব রাইড।  এখান থেকে উপরে টিলায় আছে বনভোজন কেন্দ্র। সেখান থেকে আরেকটি টিলার উপরে পর্যবেক্ষণ টাওয়ার। চট্টগ্রাম শহরের বার্ডস আই ভিউ দেখা যায় জায়গাটি থেকে। প্রকৃতির মাঝে নির্জনতায় অবকাশ যাপনের জন্য ফয়’স লেকে আছে বেশ কিছু রিসোর্ট। সি-ওয়ার্ল্ডের পাশেই এর অবস্থান। রিসোর্টেও যেতে হয় নৌকায় চড়ে। নির্জনতায় সময় কাটানোর জন্য আদর্শ জায়গা এসব রিসোর্ট।  চিত্রমালা   তথ্যসূত্র    বহিঃসংযোগ    ফয়েজ লেক, পর্যটন তথ্যসমূহ।  বিষয়শ্রেণী:বাংলাদেশের হ্রদ বিষয়শ্রেণী:চট্টগ্রামের দর্শনীয় স্থান‎ বিষয়শ্রেণী:চট্টগ্রামের পরিবেশ বিষয়শ্রেণী:বাংলাদেশের জলাশয় বিষয়শ্রেণী:চট্টগ্রামের ভূগোল
মোহাম্মদ খালেকুজ্জামান (মৃত্যুঃ ২৮ সেপ্টেম্বর ২০০১) বাংলাদেশের কক্সবাজার জেলার রাজনীতিবিদ, আইনজীবী ও কক্সবাজার-৩ (সদর-রামু) আসনের সাবেক সংসদ সদস্য।   প্রাথমিক ও পারিবারিক জীবন  মোহাম্মদ খালেকুজ্জামান কক্সবাজারের রামুর রশিদনগরের মাছুয়াখালী গ্রামে জন্মগ্রহণ করেন। তার পিতা ফরিদ আহমদ ছিলেন তৎকালীন পাকিস্তানের জাতীয় পরিষদের সদস্য ও কেন্দ্রীয় শ্রমমন্ত্রী। মাতা রিজিয়া আহমদ। তার ছোট ভাই মোহাম্মদ শহীদুজ্জামান কক্সবাজার-৩ (সদর-রামু) আসনের সংসদ সদস্য ছিলেন।   রাজনৈতিক ও কর্মজীবন  মোহাম্মদ খালেকুজ্জামান ছিলেন আইনজীবী। তিনি ফেব্রুয়ারি ১৯৯৬ সালের ষষ্ঠ ও জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে কক্সবাজার-৩ (সদর-রামু) আসন থেকে সংসদ সদস্য নির্বাচিত হয়েছিলেন।  ১৯৯১ সালের পঞ্চম জাতীয় নির্বাচনে তিনি বিএনপির প্রার্থী হিসেবে কক্সবাজার-৩ (সদর-রামু) আসন থেকে অংশ নিয়ে পরাজিত হয়েছিলেন।   মৃত্যু  মোহাম্মদ খালেকুজ্জামান ২৮ সেপ্টেম্বর ২০০১ সালে নির্বাচনী জনসভার স্টেজে মৃত্যুবরণ করেন।   তথ্যসূত্র   বিষয়শ্রেণী:২০০১-এ মৃত্যু বিষয়শ্রেণী:কক্সবাজার জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:কক্সবাজার জেলার ব্যক্তি
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  Ashiq Shawon (আলাপ) ০৮:৪৮, ২৭ সেপ্টেম্বর ২০১৯ (ইউটিসি) গোলাম মোহাম্মদ   – (অপসারণের প্রস্তাবনা দেখুনলগ দেখুন) () নিবন্ধটি উইকিপিডিয়ার নীতিমালায় উল্লেখযোগ্য নয়। S. M. Nazmus Shakib (আলাপ) ২০:১৬, ১৯ সেপ্টেম্বর ২০১৯ (ইউটিসি)  অপসারণে . --নেহাল(আলাপ) ২২:৪৫, ২০ সেপ্টেম্বর ২০১৯ (ইউটিসি)  , উল্লেখযোগ্য কবি নন Mmrsafy (আলাপ) ০০:১৯, ২১ সেপ্টেম্বর ২০১৯ (ইউটিসি)  অপসারণে ।  এই নীতিমালার কোনটিই পূরণ করছেে না।--IqbalHossain (আলাপ) ০৬:১৬, ২৬ সেপ্টেম্বর ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
thumb|right|240px|মেঘের কোলে রোদ, ডান্সটানবার্গ, নর্দাম্বারল্যান্ড, ইংল্যান্ড।  রোদ বা সূর্যের আলো বা সূর্যরশ্মি বা সূর্যালোক অথবা রোদের আলো হলো সূর্য হতে যে তড়িৎচৌম্বকীয় তরঙ্গ বা আলোকরশ্মি পৃথিবীতে এসে পড়ে। পৃথিবীর বায়ুমণ্ডল সূর্যরশ্মির অনেক অংশ শোষণ করে নেয়। বায়ুমণ্ডল ভেদ করে রোদের আলোকরশ্মি ও তাপ পৃথিবীর পৃষ্ঠে এসে পৌছায়। সূর্য হতে পৃথিবীতে আলোকরশ্মি এসে পৌঁছাতে প্রায় ৮.৩ মিনিট সময় লাগে। বিশ্ব আবহাওয়া সংস্থার সংজ্ঞানুসারে পৃথিবীর পৃষ্ঠে সূর্যালোকের তীব্রতা প্রতি বর্গমিটারে অন্তত ১২০ ওয়াট হলে তাকে রোদ বলা যায়।  সরাসরি সূর্যালোকের উজ্জ্বলতার পরিমাণ হলো প্রায় ৯৩ লুমেন। এর মধ্যে অবলোহিত, দৃশ্যমান, এবং অতিবেগুনী আলোক রশ্মি রয়েছে। উজ্জ্বল সূর্যালোক পৃথিবীপৃষ্ঠে প্রতি বর্গমিটার এলাকায় প্রায় ১০০,০০০ ক্যান্ডেলা পরিমাণ আলোকরশ্মি দিয়ে থাকে।  রোদের আলোয় উদ্ভিদের সালোকসংশ্লেষণ প্রক্রিয়া সম্পন্ন হয়ে থাকে।   পরিমাপ  পৃথিবীপৃষ্ঠে পৌঁছানো আলোর পরিমাপ করার জন্য পৃথিবীর কক্ষপথ এবং বায়ুমণ্ডলের বিচ্যুতি হিসেবে আনতে হয়। রোদের তীব্রতা (Eext), বছরের (dn) তম দিনে নিচের সূত্রানুসারে পরিমাপ করা যায়।  যেখানে জানুয়ারির ১ তারিখে dn=১, জানুয়ারির ২ তারিখে dn=২ ইত্যাদি। সূত্রে (dn−3) ব্যবহারের কারণ হলো আধুনিককালে পৃথিবীর পেরিহিলিওন, তথা সূর্যের সবচেয়ে নিকটবর্তী থাকার এবং সর্বাধিক উজ্জ্বলতার সময়টি ঘটে জানুয়ারির ৩ তারিখে।  সূর্যের উজ্জ্বলতার ধ্রুবক (Esc), এর মান হলো 128×103 লাক্স। সরাসরি প্রমিত উজ্জ্বলতা (Edn), পরিমাপ করা যায় নিচের সূত্রানুসারে,  যেখানে c হলো বায়ুমন্ডলীয় প্রতিসরণের গুণাংক, এবং m তুলনামূলক আলোকীয় বায়ুভর।   তথ্যসূত্র   বিষয়শ্রেণী:সূর্য বিষয়শ্রেণী:আলো বিষয়শ্রেণী:আলোকবিজ্ঞান বিষয়শ্রেণী:পৃথিবী বিষয়শ্রেণী:আবহাওয়া বিষয়শ্রেণী:আবহাওয়াবিজ্ঞান বিষয়শ্রেণী:জলবায়ু বিষয়শ্রেণী:জলবায়ু পরিবর্তন বিষয়শ্রেণী:সৌর শক্তি বিষয়শ্রেণী:আলোর উৎস বিষয়শ্রেণী:আন্তর্জাতিক কর্কটরোগ গবেষণা সংস্থার তালিকাভুক্ত ১ম দলের কর্কটরোগ উৎপাদক
ড্যানিয়েল জেমস ডেইলি জুনিয়র (; ১৪ ডিসেম্বর ১৯১৫ - ১৬ অক্টোবর ১৯৭৮) ছিলেন একজন মার্কিন নৃত্যশিল্পী ও অভিনেতা। তিনি টুয়েন্টিয়েথ সেঞ্চুরি ফক্সের কয়েকটি জনপ্রিয় সঙ্গীতধর্মী চলচ্চিত্রে কাজের জন্য সর্বাধিক পরিচিত, তন্মধ্যে উল্লেখযোগ্য হল মাদার ওর টাইটস (১৯৪৭)। তিনি ফক্সের হোয়েন মাই বেবি স্মাইলস অ্যাট মি (১৯৪৮) চলচ্চিত্রে অভিনয় করে শ্রেষ্ঠ অভিনেতা বিভাগে অস্কারের মনোনয়ন লাভ করেন এবং হোয়েন উইলি কামস মার্চিং হোম (১৯৫০) চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। এছাড়া তিনি টেলিভিশন সিটকম দ্য গভর্নর অ্যান্ড জে.জে.-এ অভিনয় করে সেরা সঙ্গীতধর্মী বা হাস্যরসাত্মক টিভি ধারাবাহিক অভিনেতা বিভাগে গোল্ডেন গ্লোব পুরস্কার অর্জন করেন এবং তিনি এই বিভাগের প্রথম পুরস্কারপ্রাপ্ত অভিনেতা।  তথ্যসূত্র  বহিঃসংযোগ         বিষয়শ্রেণী:১৯১৫-এ জন্ম বিষয়শ্রেণী:১৯৭৮-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২০শ শতাব্দীর মার্কিন গায়ক বিষয়শ্রেণী:২০শ শতাব্দীর মার্কিন নৃত্যশিল্পী বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা বিষয়শ্রেণী:নিউ ইয়র্ক শহরের অভিনেতা বিষয়শ্রেণী:নিউ ইয়র্ক শহরের সঙ্গীতশিল্পী বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন নৃত্যশিল্পী বিষয়শ্রেণী:মার্কিন বেতার অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাধিস্ত বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক টিভি ধারাবাহিক) বিজয়ী বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী বিষয়শ্রেণী:মার্কিন যুক্তরাষ্ট্রের সেনা কর্মকর্তা বিষয়শ্রেণী:২০শ শতাব্দীর মার্কিন সঙ্গীতশিল্পী বিষয়শ্রেণী:মার্কিন রোমান ক্যাথলিক বিষয়শ্রেণী:ক্যালিফোর্নিয়ার ডেমোক্র্যাট বিষয়শ্রেণী:নিউ ইয়র্কের (অঙ্গরাজ্য) ডেমোক্র্যাট
১৯০২ সালে মুক্তিপ্রাপ্ত  ভৌতিক চলচ্চিত্রের তালিকা : + ১৯০২-এর ভৌতিক চলচ্চিত্রের তালিকা নাম পরিচালক  অভিনেতা/অভিনেত্রী দেশ নোট লেস ত্রেসরস দে সাটান গেওরগেস মেলিএস  গেওরগেস মেলিএস    স্বল্পদৈর্ঘ্য চলচ্চিত্র লে দিয়াব্লে গেয়ান্ট অউ মিরাকেল দে লা মাডনে (দ্যা ডেভিল অ্যান্ড দ্যা স্টাচু) গেওরগেস মেলিএস  গেওরগেস মেলিএস    স্বল্পদৈর্ঘ্য চলচ্চিত্র  তথ্যসূত্র  বহিঃসংযোগ  বিষয়শ্রেণী:লোমহর্ষক চলচ্চিত্র বিষয়শ্রেণী:১৯০২
ভগবান মহাবীর সরকারি সংগ্রহালয় হলো অন্ধ্রপ্রদেশ রাজ্যের রাজ্যের কাডাপা শহরে অবস্থিত একটি পুরাতাত্ত্বিক জাদুঘর। প্রত্নসামগ্রী সংরক্ষণের উদ্দেশ্যে ১৯৮২ সালে সরকার এই জাদুঘরটি প্রতিষ্ঠা করে। এই জাদুঘর স্থাপনের ব্যয়ভার বহন করেছিলেন এক জৈন ব্যবসায়ী। তাই এটি জৈন তীর্থঙ্কর মহাবীরের নামে নামাঙ্কিত হয়। এই জাদুঘরে খ্রিস্টীয় ৫ম থেকে ১৮শ শতাব্দীর মধ্যবর্তী সময়ে নির্মিত গণেশ, বিষ্ণু, হনুমান ও শিব মূর্তি রয়েছে। সকল প্রত্নসামগ্রীই গ্র্যানাইট, ডলোমাইট, লাইমস্টোন ও ব্রোঞ্জে নির্মিত। কাডাপা, হায়দরাবাদ ও কুর্নুল জেলার নানা স্থানে খননকার্য চালিয়ে এগুলি আবিষ্কার করা হয়েছিল।http://www.bharatonline.com/andhra-pradesh/travel/kadapa/tourist-attractions.html  তথ্যসূত্র  বিষয়শ্রেণী:ভারতের প্রত্নতাত্ত্বিক জাদুঘর বিষয়শ্রেণী:অন্ধ্রপ্রদেশের সংগ্রহালয় বিষয়শ্রেণী:১৯৮২-এ প্রতিষ্ঠিত জাদুঘর
ফ্রেটারনিতে মতিন (আইএসএসএন :১০২৪-২০১৫, ওসিএলসি:১৭৮৬৯৪৯২) অথবা ফ্র্যাট' ম্যাট' হল একটি আইভরি কোস্টের একটি সংবাদপত্র, যা সদর দফতর আবিদজানে।  আইভরি কোস্টের প্রেসিডেন্ট ফেলিক্স হওফোয়েত-বোদরি ১৯৬৪ সালের ৯ ডিসেম্বর এই কাগজটি প্রতিষ্ঠা করেন।  "C’est le 09 décembre 1964, par la volonté du Président Félix Houphouët Boigny, que commença la belle aventure de Fraternité Matin, 1er quotidien ivoirien d’informations générales."    তথ্যসূত্র       বহিঃসংযোগ     বিষয়শ্রেণী:১৯৬৪-এ প্রতিষ্ঠিত প্রকাশনা বিষয়শ্রেণী:কোত দিভোয়ারের সংবাদপত্র
এমিন সেমিয়ে আনাসিয়া (২৮ মার্চ ১৮৬৪ – ১৯৪৪), বেশিরভাগই এমিন সেমিয়ে এবং এমিন ভাহিদে নামে পরিচিত, ছিলেন একজন তুর্কি লেখক, কর্মী এবং প্রথমদিকের নারীবাদী।   প্রাথমিক জীবন এবং শিক্ষা  এমিন সেমিয়ে ১৮৬৪ সালের ২৮ মার্চ ইস্তাম্বুলে জন্মগ্রহণ করেন। তিনি আহমেদ সেভদেত পাশার দ্বিতীয় কন্যা এবং ফাতমা আলিয়ের বোন ছিলেন। তার মা ছিলেন আদভিয়ে রাবিয়া হানাম। এমিন সেমিয়ে সাত বছর ধরে ফ্রান্স এবং সুইজারল্যান্ডে মনোবিজ্ঞান এবং সমাজবিজ্ঞানে অধ্যয়ন করেন। তিনি ছিলেন ইউরোপে শিক্ষিত উসমানীয় মহিলাদের অন্যতম একজন।   কর্মজীবন  ১৮৮২ থেকে শুরু করে, এমিন সেমিয়ে ইস্তাম্বুল এবং অন্যান্য প্রদেশে তুর্কি এবং সাহিত্য শিক্ষক হিসাবে কাজ করেছিলেন। তিনি মেয়েদের স্কুলে পরিদর্শক এবং সিসলি এটফাল হাসপাতালে সহকারী নার্স হিসাবে কাজ করেছিলেন। ১৯০৮ সালে সাংবিধানিক রাজতন্ত্র ঘোষণার পর রাজনীতি এবং শিক্ষার উপর তার লেখাগুলি মুতালা (থেসালোনিকিতে) এবং হানমালারা মাহসুস গেজেটে (ইংরেজিতে "নিউজ পেপার ফর উইমেন") পত্রিকায় প্রকাশিত হয়েছিল। তিনি ১৮৯৩ সালে হুলাসা-ই ইলম-ই হেসাপ নামে একটি গণিতের পাঠ্যপুস্তকও লিখেছিলেন। তার সর্বাধিক পরিচিত উপন্যাস হল সেফালাত (১৯০৮) ("দারিদ্র্য") এবং গায়া কুয়ুসু ("জাহান্নামের গর্ত")।  সাংবিধানিক রাজতন্ত্র ঘোষণার আগে তিনি এডর্নে থাকাকালীন "সার্ভিস-ই নিসভান" নামে একটি সমিতি প্রতিষ্ঠা করেছিলেন। এই সমিতিতে সুলতান মুরাদের কন্যা ফাহিমা সুলতানও ছিলেন।  এমিন সেমিয়ে, তার বড় বোন ফাতেমা আলিয়ের সাথে, উসমানীয় নারী আন্দোলনের এক উল্লেখযোগ্য ব্যক্তিত্ব ছিলেন। তিনি নারীদের সাহায্য করার জন্য বেশ কয়েকটি দাতব্য সংস্থা প্রতিষ্ঠা করেন। তিনি সবসময় নারীর অধিকারের জন্য সংগ্রাম করেছেন। তিনি কমিটি অব ইউনিয়ন এন্ড প্রোগ্রেস এবং পরবর্তীকালে উসমানীয় ডেমোক্রেটিক পার্টির প্রোগ্রেসিভ কমিটির সদস্য হন। ১৯২০ সালে, তিনি তুর্কি সাংবাদিক সমিতির গভর্নিং বোর্ডের সদস্য নির্বাচিত হন যাকে সেই বছর পর্যন্ত উসমানীয় প্রেস অ্যাসোসিয়েশন বলা হত।   সাহিত্য   সেফিকা কুর্নাজ: এমিন সেমিয়ে। তিমাস পাবলিকেশন্স, ইস্তাম্বুল ২০০৮।  সেলিম আয়াদেজ: ইনাস্যা, এমিন সেমিয়ে। ইন: উসমানীয় এনসাইক্লোপিডিয়া উইথ দ্য লাইভস অ্যান্ড ওয়ার্কস। ইয়াপ ক্রেডি পাবলিকেশন, ইস্তাম্বুল ১৯৯৯।   ব্যক্তিগত জীবন এবং মৃত্যু  এমিন সেমিয়ে দীর্ঘদিন প্যারিসে বসবাস করেছিলেন। তিনি দুইবার বিয়ে করেছিলেন। তার প্রথম স্বামী ছিলেন মোস্তফা বে। দ্বিতীয়জন ছিলেন রেসিত পাশা। পরে তাদের ডিভোর্স হয়। তার দুটি ছেলে ছিল; প্রতিটি স্বামীর কাছ থেকে একটি করে। তাদের নাম হাসান রিজা, মোস্তফা বেয়ের ছেলে এবং রেভিত পাশার ছেলে সেভদেত লাগা। তিনি ১৯৪৪ সালে ইস্তাম্বুলে মারা যান।   তথ্যসূত্র   বিষয়শ্রেণী:১৮৬৪-এ জন্ম বিষয়শ্রেণী:১৯৪৪-এ মৃত্যু বিষয়শ্রেণী:ইস্তাম্বুলের ব্যক্তি বিষয়শ্রেণী:তুর্কি নারী ঔপন্যাসিক বিষয়শ্রেণী:নির্বাসিত তুর্কি রাজনীতিবিদ বিষয়শ্রেণী:২০শ শতাব্দীর তুর্কি নারী রাজনীতিবিদ বিষয়শ্রেণী:২০শ শতাব্দীর তুর্কি লেখিকা বিষয়শ্রেণী:উসমানীয় সাম্রাজ্যের ঔপন্যাসিক বিষয়শ্রেণী:ইস্তাম্বুলের লেখক
আব্দুর রউফ মিয়া নামটি নিচের ব্যক্তিবর্গকে নির্দেশ করতে পারে:   আব্দুর রউফ মিয়া (ফরিদপুরের রাজনীতিবিদ) -বাংলাদেশের ফরিদপুর জেলার রাজনীতিবিদ ও ফরিদপুর-১ আসনের সাবেক সাংসদ।  আব্দুর রউফ মিয়া (গাইবান্ধার রাজনীতিবিদ) -বাংলাদেশের গাইবান্ধা জেলার রাজনীতিবিদ ও গাইবান্ধা-২ আসনের সাবেক সাংসদ।   আরও দেখুন    আবদুর রউফ (দ্ব্যর্থতা নিরসন)  আব্দুর রৌফ চৌধুরী – বাংলাদেশর রাজনীতিবিদ ও দিনাজপুর-১ আসনের সাবেক সাংসদ।  মুন্সি আব্দুর রউফ - (১ মে ১৯৪৩ - ৮ এপ্রিল ১৯৭১) বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা। বীরশ্রেষ্ঠ।  আবদুর রউফ শরীফ - বাংলাদেশের স্বাধীনতা যুদ্ধের একজন বীর মুক্তিযোদ্ধা।  আবদুর রউফ মজুমদার - (জন্ম: ১৯২৯ - মৃত্যু: ৫ নভেম্বর, ১৯৯৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। বীর প্রতীক।  আব্দুর রউফ চৌধুরী -(মার্চ ১, ১৯২৯ - ফেব্রুয়ারি ২৩, ১৯৯৬) একজন বাংলাদেশী কথাসাহিত্যিক।  আবদুর রোউফ সরকার -(জন্ম: ১৩ ফেব্রুয়ারি ১৯৪৬, মৃত্যু: ২৪ এপ্রিল ২০১১) একজন বাংলাদেশের অন্যতম শ্রেষ্ঠ প্রচ্ছদশিল্পী ছিলেন।  আব্দুর রৌফ চৌধুরী - বাংলাদেশের একজন রাজনীতিবিদ ছিলেন। তিনি ১৯৩৭ সালের ২৮ ডিসেম্বর দিনাজপুর জেলার বোঁচাগঞ্জ থানার ধনতলা গ্রামে জন্ম গ্রহণ করেন।
সাইফ আহমেদ (জন্ম ১১ এপ্রিল ১৯৮৮) ডেনিশ ক্রিকেটার।  এপ্রিল ২০১৮ সালে  মালয়েশিয়ায় আইসিসি ওয়ার্ল্ড ক্রিকেট লিগের চারটি টুর্নামেন্টের জন্য ডেনমার্কের দলে জায়গা পেয়েছিলেন তিনি।  ডেনমার্কের টুর্নামেন্টের উদ্বোধনী ম্যাচে বারমুডার বিপক্ষে খেলেছেন তিনি।  টুর্নামেন্টে তিনি ডেনমার্কের হয়ে পাঁচটি ম্যাচে দশ উইকেট নিয়ে শীর্ষ উইকেট শিকারী তিনি।   সেপ্টেম্বর ২০১৮ সালে ওমান ২০১৮ আইসিসি ওয়ার্ল্ড ক্রিকেট লিগের ৩টি টুর্নামেন্টের জন্য তাকে ডেনমার্কের দলে জায়গা দেওয়া হয়েছিল।  টুর্নামেন্টে ডেনমার্কের হয়ে শীর্ষস্থানীয় উইকেট শিকারী ছিলেন। পাঁচটি ম্যাচে এগারো উইকেট শিকার করেন।   মে ২০১২ সালে গের্নেসিতে অনুষ্ঠিত আইসিসি টি-টোয়েন্টি বিশ্বকাপ ইউরোপ বাছাইপর্বের টুর্নামেন্টের আঞ্চলিক ফাইনালের জন্য তাকে ডেনমার্কের দলে জায়গা দেওয়া হয়েছিল।  ১৬ জুন ২০১৬ সালে ডেনমার্কের হয়ে জার্সি ক্রিকেট দলের বিপক্ষে তিনি টি-টোয়েন্টি আন্তর্জাতিক (টি ২০ আই) ক্রিকেটে আত্মপ্রকাশ করেছিলেন।    তথ্যসূত্র    বহিঃসংযোগ   বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:ডেনমার্ক টুয়েন্টি২০ আন্তর্জাতিক ক্রিকেটার বিষয়শ্রেণী:ডেনীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম
হালিচরণ নারজারি (জন্ম; ১০ মে ১৯৯৪) একজন ভারতীয় পেশাদার ফুটবলার যিনি ইন্ডিয়ান সুপার লিগ ক্লাব বেঙ্গালুরুতে উইঙ্গার হিসেবে খেলেন। তিনি কোকরাঝাড়, বিটিআর, আসামের একটি বোড়ো পরিবারে জন্মগ্রহণ করেন।Halicharan Narzary  সাফল্য  ভারত  সাফ চ্যাম্পিয়নশিপ: ২০১৫  ত্রিদেশীয় সিরিজ: ২০১৭  আন্তঃমহাদেশীয় কাপ: ২০১৮  ভারত অনূর্ধ্ব-২৩  দক্ষিণ এশীয় গেমস রৌপ্য পদক: ২০১৬  ডেম্পো এসসি  ফেডারেশন কাপ রানার-আপ: ২০১৪–১৫  চেন্নাইয়িন এফসি  সুপার কাপ রানার্স আপ: ২০১৯  হায়দ্রাবাদ এফসি  ইন্ডিয়ান সুপার লিগ: ২০২১–২২  তথ্যসূত্র   বহিঃসংযোগ   ইন্ডিয়ান সুপার লিগে হালিচরণ নারজারি (ইংরেজি) হায়দরাবাদ এফসিতে হালিচরণ নারজারি  বিষয়শ্রেণী:ভারতীয় পুরুষ ফুটবলার বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:কোকরাঝাড়ের ব্যক্তি বিষয়শ্রেণী:আসামের ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ভারতের যুব আন্তর্জাতিক ফুটবলার বিষয়শ্রেণী:ভারতীয় পুরুষদের আন্তর্জাতিক ফুটবলার বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:আই-লিগের খেলোয়াড় বিষয়শ্রেণী:আই-লিগ ২-এর খেলোয়াড় বিষয়শ্রেণী:ইন্ডিয়ান সুপার লিগের খেলোয়াড় বিষয়শ্রেণী:ইন্ডিয়ান এরোসের খেলোয়াড় বিষয়শ্রেণী:ডেম্পো এসসির খেলোয়াড় বিষয়শ্রেণী:এফসি গোয়ার খেলোয়াড় বিষয়শ্রেণী:নর্থইস্ট ইউনাইটেড এফসির খেলোয়াড় বিষয়শ্রেণী:ডিএসকে শিবাজিয়ান্স এফসির খেলোয়াড় বিষয়শ্রেণী:কেরালা ব্লাস্টার্স এফসির খেলোয়াড় বিষয়শ্রেণী:চেন্নাইয়িন এফসির খেলোয়াড় বিষয়শ্রেণী:হায়দ্রাবাদ এফসির খেলোয়াড় বিষয়শ্রেণী:দক্ষিণ এশীয় গেমসে ভারতের রৌপ্য পদক বিজয়ী বিষয়শ্রেণী:ফুটবলে দক্ষিণ এশীয় গেমসের পদক বিজয়ী বিষয়শ্রেণী:ভারতের আন্তর্জাতিক ফুটবলার বিষয়শ্রেণী:আই-লিগ দ্বিতীয় বিভাগের খেলোয়াড় বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:কেরল ব্লাস্টার্স ফুটবল ক্লাবের খেলোয়াড় বিষয়শ্রেণী:চেন্নাইয়িন ফুটবল ক্লাবের খেলোয়াড় বিষয়শ্রেণী:দক্ষিণ এশীয় গেমসে রৌপ্যপদক বিজয়ী ভারতীয় বিষয়শ্রেণী:দক্ষিণ এশীয় গেমসে ফুটবলে পদক বিজয়ী
কোহাত (, ), পাকিস্তানের খাইবার পাখতুনখোয়া প্রদেশের একটি শহর যা কোহাত জেলার রাজধানী হিসাবে কাজ করে। শহরটি পশতুন সম্প্রদায়ের বঙ্গশ উপজাতির প্রাণকেন্দ্র হিসাবে বিবেচিত, যারা ১৩ তম শতকের শেষভাগ থেকে এই অঞ্চলে বসবাস করে আসছে। কোহাতের বসবাসের পরিবেশ অত্যন্ত নাজুক প্রকৃতির ছিলি, যেখানে ১৩ শতকের শেষের দিকে ঔপনিবেশিক বাহিনী ও স্থানীয় উপজাতিদের মধ্যে ঘন ঘন সশস্ত্র সংঘর্ষের অন্যতম স্থান বলে পরিচিত ছিল। বর্তমানে  আধুনিক কোহাত বলতে মধ্যম আকারের শহরকে বোঝান হয়েছে; যেখানে প্রায় ২৭০,০০ জন এর মত জনসংখ্যা রয়েছে এবং এখানে একটি ব্রিটিশ স্বর্ণযুগের দুর্গ, বিভিন্ন প্রকার বাজার এবং একটি সামরিক সেনানিবাস কেন্দ্র রয়েছে।  জলবায়ু কোহাত মূলত নাতিশীতোঞ্চমূলক আবহাওয়া বিরাজমান। নিম্নে বিস্তারিত দেখান হলো:  গণমাধ্যম  রেডিও পাকিস্তান কোহাত  কোহাত প্রেস ক্লাব  তথ্যসূত্র  বহিঃসংযোগ   Sarhad Tourism Corporation, Government of Khyber Pakhtunkhwa, Pakistan  Members National Assembly  Members Provincial Assembly  বিষয়শ্রেণী:পাকিস্তানের শহর বিষয়শ্রেণী:খাইবার পাখতুনখোয়ার শহর
ইতিহাস  বিভিন্ন সময়ে সিরিয়া মোট ৬ বার জাতীয় পতাকা প্রবর্তন করে। অবশ্য ৬ বারে ৬টি আলাদা নয়, বরং ৪টি ভিন্ন নকশার পতাকা ব্যবহার করা হয়।  সিরিয়ার প্রথম জাতীয় পতাকা ১৯২০ সালে চালু হয়। এটি জর্ডানের জাতীয় পতাকার সাদা ও সবুজ অংশ দুটির অবস্থান পাল্টে তৈরি করা হয়। বর্ণ ও নকশা নেয়া হয়ে ছিলো নিখিল-আরব পতাকা হতে। তারকা গুলি নির্দেশ করছিলো যে, সিরিয়া প্যান আরব বর্ণ ব্যবহারকারী প্রথম দেশ। ফরাসিরা যখন সিরিয়া অধিকার করে নিজেদের ম্যান্ডেট বা শাসনে রাখে, তখন এর পতাকা হিসাবে নীল রঙের একটি পতাকা চালু হয়। এর কেন্দ্রে একটি সাদা বৃত্ত, এবং কোনায় একটি ফরাসি পতাকা ছিল। এক মাস পরে পতাকাটি পাল্টে সবুজ-সাদা-সবুজ বর্ণের অনুভূমিক তিনটি অংশ বিশিষ্ট পতাকা প্রবর্তিত হয়, যার পার্শ্বে ফরাসি তেরঙ্গা পতাকা ছিল। এই পতাকাটি ১৯২৫ হতে ১৯৩৬ সাল পর্যন্ত ব্যবহার করা হয়।  এর পর পতাকাটি সবুজ, সাদা, কালো বর্ণের অনুভূমিক অংশ বিশিষ্ট নকশায় পাল্টে নেয়া হয়। এর কেন্দ্রের সাদা অংশে তিনটি লাল রঙের পাঁচ কোনা তারকা ছিলো। ফরাসি-সিরীয় চুক্তির মাধ্যমে সিরিয়া আংশিক স্বাধীনতা অর্জনের পর এই পতাকাটি চালু হয়।  ১৯৪৪ সালে সিরিয়া পূর্ণ স্বাধীনতা অর্জনের পরে সবুজ-সাদা-কালো পতাকাটি ব্যবহার করা অব্যাহত থাকে। ১৯৫৮ সালে সিরিয়া ও মিশর যুক্ত হয়ে সংযুক্ত আরব প্রজাতন্ত্র নামের দেশ গঠন করে। এসময় হতে চালু হয় লাল-সাদা-কালো পতাকা, যার কেন্দ্রস্থলে দুইটি সবুজ তারকা আছে।  ১৯৬১ সালে সিরিয়া যখন এই যুক্ত প্রজাতন্ত্র ত্যাগ করে, তখন অল্প সময়ের জন্য পূর্বের সবুজ-সাদা-কালো পতাকা আবার চালু হয়। তবে ১৯৬৩ সালের বাথ পার্টির অভ্যুত্থানের পরে লাল-সাদা-কালো পতাকা, যার কেন্দ্রস্থলে ছিলো ৩টি সবুজ তারকা, আবার চালু হয়। (একই পতাকা ঐসময় ইরাক ব্যবহার করতো)। ১৯৭১ সালে লাল-সাদা-কালো পতাকা প্রবর্তিত হয়, যার কেন্দ্রস্থলে একটি সোনালী ঈগল পাখি ছিলো। এসময় সিরিয়া, মিশর ও লিবিয়া একত্রে ফেডারেশন অফ আরব রিপাবলিক নামের যুক্তরাজ্যে পরিণত হয়েছিলো।  ১৯৮০ সাল হতে বর্তমানের লাল-সাদা-কালো পতাকা, যার কেন্দ্রে দুটি সবুজ তারকা আছে, তা আবার চালু হয়।   তাৎপর্য  পতাকার বর্ণগুলি আরবদের চিরন্তন বর্ণ হিসাবে স্বীকৃত। এধরনের বর্ণ ইয়েমেন, মিশর, সুদান এবং ইরাকের জাতীয় পতাকায় দেখা যায়। কেন্দ্রের দুইটি তারকা মিশর ও সিরিয়ার প্রতীক, যারা মিলে সংযুক্ত আরব প্রজাতন্ত্র গঠন করেছিলো। সবুজ বর্ণটি ফাতেমীয় খলিফাদের, সাদাটি উমাইয়া খলিফাদের, এবং কালো বর্ণটি আব্বাসীয় খলিফাদের প্রতীক। লাল বর্ণটি শহীদদের রক্তের প্রতীক।   আরও দেখুন    বহিঃসংযোগ   সিরিয়ার পতাকার ইতিহাস  বিষয়শ্রেণী:সিরিয়া বিষয়শ্রেণী:দেশ অনুযায়ী পতাকা বিষয়শ্রেণী:সিরিয়ার জাতীয় প্রতীক বিষয়শ্রেণী:এশিয়ার পতাকা
ক্লাউস হাসেলমান (জন্ম: ২৫শে অক্টোবর ১৯৩১, হামবুর্গ) একজন শীর্ষস্থানীয় জার্মান সমুদ্রবিদ ও জলবায়ু প্রতিমান নির্মাতা। ২০২১ সালে তিনি জার্মানির হামবুর্গ নগরীতে অবস্থিত মাক্স প্লাংক আবহাওয়াবিজ্ঞান ইন্সটিটিউটে কর্মরত ছিলেন। তিনি সম্ভবত জলবায়ু পরিবর্তনশীলতার হাসেলমান প্রতিমান-এরArnold L. (2001), "Hasselmann's program revisited: The analysis of stochasticity in deterministic climate models", Stochastic Climate Models (editors—P. Imkeller, J.-S. von Storch) 141-157 (Birkhäuser). Citeseer উন্নয়নের জন্য সর্বাধিক পরিচিত, যেখানে দীর্ঘ স্মৃতি (সমুদ্র) সহ একটি ব্যবস্থা স্টোকাস্টিক ফোর্সিংকে সংহত করে, যার ফলে একটি সাদা-শব্দ সংকেতকে লাল-শব্দে রূপান্তরিত করা হয়, এইভাবে (বিশেষ অনুমান ছাড়া) জলবায়ুতে দেখা সর্বব্যাপী লাল-শব্দ সংকেতকে ব্যাখ্যা করা। তিনি "পৃথিবীর জলবায়ুর ভৌত প্রতিমান নির্মাণ, পরিবর্তনশীলতা পরিমাপন ও নির্ভরযোগ্যভাবে বৈশ্বিক উষ্ণায়নের পূর্বাভাস প্রদানে"  যুগান্তকারী অবদানের জন্য সিউকুরো মানাবে ও জর্জো পারিসির সাথে যৌথভাবে ২০২১ সালে পদার্থবিজ্ঞানে নোবেল পুরস্কার লাভ করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:জার্মান জলবায়ু বিশেষজ্ঞ বিষয়শ্রেণী:১৯৩১-এ জন্ম বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:হামবুর্গ বিশ্ববিদ্যালয়ের প্রাক্তন শিক্ষার্থী বিষয়শ্রেণী:জার্মান নোবেল বিজয়ী বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য